wickkiey/tamil-wikipedia-chunked huggingface dataset:
# சிம்லா

## நிலவியல்

சிம்லா இமயமலையின் தென்மேற்குத் தொடர்களில் இல் உள்ளது. இது சராசரி கடல் மட்டத்தில் இருந்து சராசரியாக ) உயரத்தில் உள்ளது. நகரம் கிட்டத்தட்ட கிழக்கிலிருந்து மேற்கு நோக்கி நீண்டுள்ளது.  
இந்தியாவின் நிலநடுக்க அபாய மண்டலத்தின்படி இந்த நகரம் மண்டலம் IV (அதிக சேத அபாய மண்டலம்) இல் உள்ளது. பலவீனமான கட்டுமான நுட்பங்களும், அதிகரித்து வரும் மக்கள்தொகையும் ஏற்கனவே நிலநடுக்கத்தால் பாதிக்கும் அபாயம் உள்ள இந்தப் பகுதிக்கு கடுமையான அச்சுறுத்தலாக உள்ளது. நகரத்திற்கு அருகில் நீர்நிலைகள் எதுவும் இல்லை, மேலும் அருகிலுள்ள ஆறான சத்லஜ் ஆறு தொலைவில் உள்ளது. சிம்லா மாவட்டத்தில் பாயும் மற்ற ஆறுகள், நகரத்திலிருந்து இன்னும் தொலைவில் உள்ளன. அவை கிரி மற்றும் பப்பர் ( யமுனையின் இரண்டு துணை ஆறுகள்) ஆகும்.  
சிம்லா பகுதியில் பசுமை மண்டலமானது உள்ளது. ஒவ்வொரு ஆண்டும் அதிகரித்து வரும் சுற்றுலாப் பயணிகளின் எண்ணிக்கை, அவர்களுக்கு தேவையான உள்கட்டமைப்பு வசதிகள் இல்லாமை, சுற்றுச்சூழல் சீர்கேடுகள் போன்றவை காரணமாக சிம்லா ஒரு சூழலியல் சுற்றுலாத் தலம் என்ற அதன் பிரபலமான ஈர்ப்பை இழக்கச் செய்துள்ளது. இப்பகுதியில் அதிகரித்து வரும் மற்றொரு கவலையான நிலை, கனமழைக்குப் பிறகு அடிக்கடி ஏற்படும் நிலச்சரிவுகள் ஆகும்.  
இந்த நகரம் கால்காவிற்கு வடகிழக்கே 88 கி.மீ. (55 மைல்) தொலைவிலும், சண்டிகருக்கு வடகிழக்கே 116 கி.மீ. (72 மைல்) தொலைவிலும், மணாலிக்கு தெற்கே 247 கி.மீ. (154 மைல்) தொலைவிலும், தேசிய தலைநகரான தில்லிக்கு வடகிழக்கே 350 கி.மீ. (219 மைல்) தொலைவிலும் அமைந்துள்ளது. இங்கிருந்து கல்காவை 2.5 மணி நேரத்திற்குள்ளும், சண்டிகரை 3 மணி 15 நிமிடங்களிலும் அடையலாம். தில்லி மற்றும் மணாலி இரண்டும் சிம்லாவிலிருந்து சுமார் 7 மணிநேர தொலைவில் உள்ளன.
# சிம்லா

## நிலவியல்

### சிம்லாவின் ஏழு மலைகள்

சிம்லா ஏழு மலைகளின் மேல் உருவாக்கபட்டது. அந்த ஏழு மலைகள் இன்வெர்ரம் மலை, அப்சர்வேட்டரி மலை, பிராஸ்பெக்ட் மலை, சம்மர் மலை, பாண்டனி மலை, எலிசியம் மலை, ஜக்கு மலை ஆகியவை ஆகும். சிம்லாவின் மிக உயரமான இடம் ஜக்கு மலை ஆகும், இது ) உயரமானதாக உள்ளது. அண்மைக் காலங்களில் இந்த நகரம் இந்த ஏழு மலைகளைக் கடந்தும் பரவியதாக உள்ளது.
# சிம்லா

## காலநிலை

சிம்லாவில் கோப்பென் காலநிலை வகைப்பாட்டின் கீழ் ஒரு துணை வெப்பமண்டல ஐலேண்ட் காலநிலை உள்ளது. சிம்லாவின் தட்பவெப்பநிலை குளிர்காலத்தில் குளிர்ச்சியாகவும், கோடையில் மிதமான வெப்பமானதாகவும் இருக்கும். வெப்பநிலை பொதுவாக முதல் வரை இருக்கும்.  
கோடையில் சராசரி வெப்பநிலை வரையிலும், குளிர்காலத்தில், வரையிலுல் இருக்கும். ஆண்டில் பெய்யும் மழைப்பொழிவில் நவம்பரில் மற்றும் ஆகத்தில் வரையும், குளிர்காலத்தில், வசந்த காலத்தில் மாதத்திற்கு , மற்றும் பருவமழை நெருங்கும் போது சூன் மாதத்தில் சுமார் என மாதந்தர அளவில் மழையில் மாறுபடு இருக்கும்.  
சராசரி ஆண்டு மழைப்பொழிவு ஆகும். இது மற்ற பெரும்பாலான மலை வாழிடங்களை விட மிகவும் குறைவானது ஆனால் சமவெளிகளை விட இன்னும் கூடுதலானது. இப்பகுதியில் வரலாற்று ரீதியாக திசம்பரில் ஏற்பட்ட பனிப்பொழிவு, சமீப காலமாக (கடந்த பதினைந்து ஆண்டுகளாக) ஒவ்வொரு ஆண்டும் சனவரி அல்லது பிப்ரவரி தொடக்கத்தில் நடக்கிறது.  
அண்மைக் காலங்களில் இங்கு பொழியப்பட்ட அதிகபட்ச பனிப்பொழிவு 2013 சனவரி 18 அன்று ஆகும். தொடர்ந்து இரண்டு நாட்களில் (17, 18 சனவரி 2013), நகரம் ) பனிப்பொழிவைக் கண்டது.
# சிம்லா

## பொருளாதாரம்

சிம்லாவில் வேலைவாய்ப்பானது பெரும்பாலும் அரசு மற்றும் சுற்றுலாத் துறைகளை நம்பியதாக உள்ளது. கல்வித் துறை மற்றும் தோட்டக்கலை விளைபொருள் சர்ந்த துறைகள் போன்றவை எஞ்சிய வேலைவாய்ப்பின் பெரும்பகுதி கொண்டிருக்கின்றது.
# சிம்லா

## மக்கள்தொகையியல்

### மக்கள் தொகை

2011 மக்கள் தொகை கணக்கெடுப்பின்படி, 35.34 &nbsp;கி.மீ. <sup>2</sup> பரப்பளவில் பரந்து விரிந்துள்ள சிம்லா நகரத்தில் 93,152 ஆண்களும் 76,426 பெண்களும் என மொத்தம் 169,578 மக்கள் வசிக்கின்றனர்.  
நகரத்தில் வேலையின்மை விகிதம் 1992 இல் 36% ஆக இருந்து. அது 2006 இல் 22.6% ஆக குறைந்துள்ளது. சமீபத்திய தொழில்மயமாக்கல், சேவைத் துறையின வளர்ச்சி ஆகியவை இந்த வீழ்ச்சிக்குக் காரணம்.
# சிம்லா

## மக்கள்தொகையியல்

### மொழி

இந்தி நகரத்தின் *பொது மொழியாகும்.* இது நகரத்தில் முக்கியமாக பேசப்படும் மொழி மற்றும் அதிகாரப்பூர்வ நோக்கங்களுக்காக பொதுவாகப் பயன்படுத்தப்படும் மொழியாகவும் உள்ளது. அடுத்து ஆங்கிலம் கணிசமான மக்களால் பேசப்படுகிறது. மேலும் இது நகரத்தின் இரண்டாவது அதிகாரப்பூர்வ மொழியாகும். இவைதவிர, பஹாரி மொழிகள் நகரத்தில் குறிப்பிட்ட அளவு உள்ள பஹாரி இன மக்களால் பேசப்படுகின்றது. 1947 இல் இந்தியப் பிரிவினைக்குப் பிறகு மேற்கு பஞ்சாபிலிருந்து வந்து குடியேறிய அகதிகளான பஞ்சாபி இன மக்களிடையே பஞ்சாபி மொழி பரவலாக பயன்பாட்டில் உள்ளது.
# விக்கிப்பீடியா:கட்டுரை ஒன்றிணைப்பு

ஒரு கலைக்களஞ்சியத்தில் முதன்மைக் கட்டுரையாக இருக்கப் போதுமான தகவல் இல்லாத கட்டுரைகளையும் முறையான ஆதாரம் இல்லாத கட்டுரைகளையும் தமிழ் விக்கிப்பீடியா ஏற்பதில்லை. தமிழ் விக்கிப்பீடியா கொள்கைகளின் அடிப்படையில் இவை நீக்கப்படும். எனினும், ஒரே துறை குறித்த எண்ணற்ற கட்டுரைகள் இவ்வாறு பதிவேற்றப்படும் போது, நீக்கலுக்கான பொதுக்கருத்து இல்லாத நிலையில், பங்களிப்பாளரின் உழைப்பையும் கட்டுரைத் தகவலையும் சேமிக்கும் பொருட்டு, அவற்றை ஒன்றிணைத்து ஒரே கட்டுரையின் கீழ் தரவுகளைப் பட்டியலாகத் தரலாம். தேவைப்படும் ஆதாரம் அல்லது தகவல் குறித்து தகுந்த வார்ப்புருகளை இடலாம். வேண்டிய ஆதாரம், கூடுதல் தகவல் கிடைக்கப்பெற்ற பின் குறிப்பிட்ட தரவை மட்டும் மீண்டும் தனிக்கட்டுரையாக மாற்றலாம்.  
**முறைமை:**
- கட்டுரைகளை இவ்வாறு ஒருங்கிணைக்கும் முன் தேவைப்படும் கூடுதல் ஆதாரம் அல்லது தகவல் குறித்து அவற்றின் பகுப்புப் பக்கத்தில் உரையாட வேண்டும். கட்டுரைகளை நீக்குவதற்கான பொதுக்கருத்து இருந்தால் நீக்கலாம்.
- கட்டுரைகளை நீக்காமல் ஒன்றிணைக்கலாம் என்ற பொதுக்கருத்து இருக்கும் நிலையில், வார்ப்புரு:merge-speed-delete-on இட்டு, கட்டுரைகளை மேம்படுத்த ஒரு மாத காலம் தர வேண்டும்.
- கோரப்பட்ட தகவல் / ஆதாரம் சேர்க்கப்படாத நிலையில், கட்டுரைகளை ஒரு மாதம் கழித்து ஒன்றிணைக்கலாம்.  
**எடுத்துக்காட்டுகள்**  
- :
- சங்க இலக்கியத்தில் கதை மாந்தர்களைப் பற்றி வேறு தகவல்கள் எதுவும் இல்லாமல் அவை இடம்பெறும் இலக்கியத்தின் பெயரை மட்டும் குறிப்பிட்டுக் கட்டுரைகள் இருந்தால் ஒன்றிணைக்கலாம்.
- குற்றாலக்குறவஞ்சியில் இடம்பெறும் உயிரினங்களின் பெயர்களை மட்டும் கொண்டு வேறு தகவல்கள் இல்லாமல் தனித்தனியாகக் கட்டுரை எழுதுவதைக் காட்டிலும் ஒன்றிணைக்கலாம்.  
**பிற விக்கிப்பீடியாக்களில் இதற்கு இணையான கொள்கைகள்**  
- http://en.wikipedia.org/wiki/Wikipedia:Deletion_policy#Merging
- http://en.wikipedia.org/wiki/Wikipedia:Merging#Tagging_multiple_articles
- http://en.wikipedia.org/wiki/Wikipedia:Merging#Mergers_as_a_result_of_deletion_discussions
# விக்கிப்பீடியா:கட்டுரை ஒன்றிணைப்பு

## ஏன் இணைக்க வேண்டும்?

கட்டுரைகளை ஒன்றிணைக்கும்போது அவற்றின் வரலாறுகள் முழுமையாகப் பேணப்படுவதை உறுதிசெய்ய வேண்டும். அவ்வாறு உறுதிப்படுத்தாவிட்டால் பழைய கட்டுரைகளை எழுதிய பயனர்களின் பங்களிப்பு விபரம் அழிக்கப்பட்டுவிடும். விக்கிப்பீடியாவுக்குச் செய்யப்படும் எந்த ஒரு பங்களிப்பும் பேணப்பட வேண்டும் என்பதாலேயே வரலாறுகள் இணைக்கப்பட வேண்டும்.  
இரு வேறு கட்டுரைகளின் உள்ளடக்கங்கள் பெரும்பாலும் ஒத்ததாக இருக்கும் பட்சத்தில் அவற்றை ஒரே கட்டுரைப் பக்கத்தின் கீழ் ஒன்றிணைப்பது அவசியமாகும். கட்டுரைகளை ஒன்றிணைப்பதற்கான சூழ்நிலைகள் கீழ் வருமாறு:
1. பல்வேறு தலைப்புகளில் ஒரே பொருள் குறித்த கட்டுரைகள் அமையும் போது, அவற்றின் உள்ளடக்கங்களை ஒரு தலைப்பின் கீழ் மட்டும் ஒன்றிணைக்கலாம். இத்தலைப்பு வேறுபாடுகள் வெவ்வேறு கலைச்சொல் வேறுபாட்டின் காரணமாகவோ, பல சரியான எழுத்துக்கூட்டல்கள் காரணமாகவோ இருக்கலாம்.
1. ஒரு கட்டுரையின் துணைத் தலைப்பின் கீழ் வரக்கூடிய சிறு குறிப்புகள் தனிக்கட்டுரையாக எழுதப்படும் போது அவற்றை முதன்மைக் கட்டுரையுடன் இணைக்கலாம்.
# விக்கிப்பீடியா:கட்டுரை ஒன்றிணைப்பு

## எவ்வாறு இணைக்கலாம்

ஒரு நீக்கப்பட்ட கட்டுரையை மீட்டெடுக்கும்போது முன்னர் அதே தலைப்பில் இருந்து நீக்கப்பட்ட வரலாறுகளும் மீட்கப்படுகின்றன. அவ்வகையில் இரு கட்டுரை வரலாறுகளை இணைக்க இரண்டையும் ஒரே தலைப்பில் வைத்து நீக்கிப் பின்னர் மீட்க வேண்டும். இவ்வாறு நீக்கும்போது திருத்தமான கட்டுரையைக் கடைசியாக நீக்க வேண்டும்  
ஒரே தலைப்பில் இருக்க வேண்டிய தகவல்கள் வெவ்வேறு தலைப்புக்களில் இருக்கும்போது முதலாவதாக இரு பக்கங்களையும் ஒப்பிட்டு எந்தத் தகவல்களும் விடுபடாதவாறு ஒரு கட்டுரையை திருத்திக் கொள்ள வேண்டும்.  
அவ்வாறு திருத்தப்பட்ட பக்கம் முதன்மைத் தலைப்புடையதாக இருந்தால் அதனை இரண்டாவது தலைப்பிற்கு நகர்த்தி (நகர்த்தும்போது இரண்டாவது தலைப்பு கொண்ட பக்கம் நீக்கப்படும்) பின்னர் மீண்டும் இரண்டாவது தலைப்புப் பக்கத்தை நீக்கிப் பின்னர் பக்கத்தை முழுமையான வரலாற்றுடன் மீட்டெடுத்துக் கொள்ள வேண்டும். பின்னர் மீட்ட பக்கத்தை முதன்மைத் தலைப்பிற்கு நகர்த்திவிட வேண்டும்.  
திருத்தப்பட்ட பக்கம் இரண்டாவது தலைப்புக் கொண்டதாக இருந்தால் அதனை முதன்மைத் தலைப்பிற்கு நகர்த்தி (நகர்த்தும் போது பழைய கட்டுரை நீக்கப்படும்) பின்னர் நீக்கிவிட்டு முழு வரலாற்றுடன் மீட்டெடுத்துக் கொள்ளலாம்.
# விக்கிப்பீடியா:கட்டுரை ஒன்றிணைப்பு

## கட்டுரைகளை வரலாற்றுடன் இணைக்கும் செயல்முறை

முதன்மைக் கட்டுரைத் தலைப்பின் தெரிவு [[Wikipedia:பெயரிடல் மரபுக்கு ஏற்ப இருத்தல் வேண்டும். ஒன்றுக்கு மேற்பட்ட தலைப்புகள் ஏற்புடையதாக இருக்கும் பட்சத்தில், இது குறித்து கட்டுரைகளின் உரையாடல் பக்கத்தில் பேசி முடிவெடுக்கலாம்.
# விக்கிப்பீடியா:கட்டுரை ஒன்றிணைப்பு

## கட்டுரைகளை வரலாற்றுடன் இணைக்கும் செயல்முறை

### முதலாவது முறை

1. இரண்டு கட்டுரைகளை ஒன்றிணைக்கும் போது எக்கட்டுரையின் தலைப்பை நீங்கள் முதன்மைப்படுத்த வேண்டும் எனத் தீர்மானியுங்கள். சரியான தலைப்பைத் தெரிவு செய்யலாம். (கட்டுரைகளை வரலாற்றுடன் சேர்த்து இணைக்கப் போகின்றோம் என்பதனால், எந்தத் தலைப்பைத் தெரிவு செய்தாலும், அனைவருடைய உழைப்பும் சேர்த்துக் கொள்ளப்படும்.)
1. அக்கட்டுரையை முதன்மைக் கட்டுரையாகத் தேர்ந்தெடுத்துக் கொள்ளுங்கள்.
1. அக்கட்டுரையின் உள்ளடக்கங்களை, முக்கியமான தகவல் இழப்புக்கள் எதுவும் இல்லாதவாறு, இரண்டாவது கட்டுரையில் இருக்கும் உள்ளடக்கத்தினுள் சேர்த்துக் கொள்ளுங்கள்.
1. இப்போது முதன்மைக் கட்டுரையை நீக்குங்கள். (அதில் 'கட்டுரைகளை இணைக்க' என்ற காரணத்தைக் கொடுங்கள்.)
1. முதன்மைக் கட்டுரை நீக்கப்பட்ட பின்னர், இரண்டாவது கட்டுரைத் தலைப்பை, முதன்மைக் கட்டுரைத் தலைப்பிற்கு நகர்த்துங்கள். (பேச்சுப் பக்கத்தையும் நகர்த்துவதா என கேட்கப்படுவீர்கள். தேவையெனில் நகர்த்துங்கள். அத்துடன் வழிமாற்றை விட்டுச் செல்வதா எனவும் கேட்கப்படுவீர்கள். தேவையற்ற வழிமாற்றெனில், அதற்கு வேண்டாம் என்று கொடுக்கலாம்.)
1. நகர்த்திய பின்னர் *நகர்த்தல் வெற்றி* என்ற பக்கத்தில் கிடைத்த முதன்மைக் கட்டுரையை மீண்டும் நீக்குங்கள். (அதில் 'கட்டுரைகளை இணைக்க' என்ற காரணத்தைக் கொடுங்கள்.)
1. நீக்கல் செயல்பாடு நிறைவுற்ற பின், *செயற்பாடு நிறைவுற்றது* என்ற பக்கத்திற்குச் செல்வீர்கள். அங்கே அண்மைய நீக்குதல்களின் பதிவுக்கு *நீக்கல் பதிவு* ஐப் பார்க்க என்ற தகவல் கிடைக்கும்.
1. நீக்கல் பதிவுகளின் பக்கத்திற்கான இணைப்பைச் சொடுக்கிச் சென்றால், நீக்கப்பட்ட பதிவுகள் அனைத்தும் வரிசையாகக் கிடைக்கும். அதில் நீங்கள் நீக்கிய முதன்மைக் கட்டுரையைத் தெரிவுசெய்து, *பார்க்க/மீட்டெடு* என்ற இணைப்பை அழுத்துங்கள்.
1. அதில் காரணம் கேட்கப்பட்டிருக்கும். 'கட்டுரைகளை இணைக்க' என்ற காரணத்தைக் கொடுத்த பின்னர், *மீட்டெடு* அன்பதனை அழுத்துங்கள்.
1. தற்போது கட்டுரையானது, இரு கட்டுரைகளின் வரலாற்றுடன் மீட்கப்பட்டு ஒன்றிணைக்கப்பட்டிருக்கும்.
# விக்கிப்பீடியா:கட்டுரை ஒன்றிணைப்பு

## கட்டுரைகளை வரலாற்றுடன் இணைக்கும் செயல்முறை

### இரண்டாவது முறை

1. இரண்டு கட்டுரைகளை ஒன்றிணைக்கும் போது எக்கட்டுரையின் தலைப்பை நீங்கள் முதன்மைப்படுத்த வேண்டும் எனத் தீர்மானியுங்கள். சரியான தலைப்பைத் தெரிவு செய்யலாம். (கட்டுரைகளை வரலாற்றுடன் சேர்த்து இணைக்கப் போகின்றோம் என்பதனால், எந்தத் தலைப்பைத் தெரிவு செய்தாலும், அனைவருடைய உழைப்பும் சேர்த்துக் கொள்ளப்படும்.)
1. அக்கட்டுரையை முதன்மைக் கட்டுரையாகத் தேர்ந்தெடுத்துக் கொள்ளுங்கள்.
1. அக்கட்டுரையின் உள்ளடக்கங்களை, முக்கியமான தகவல் இழப்புக்கள் எதுவும் இல்லாதவாறு, இரண்டாவது கட்டுரையில் இருக்கும் உள்ளடக்கத்தினுள் சேர்த்துக் கொள்ளுங்கள்.
1. அவ்வாறு உள்ளடக்கங்கள் சேர்க்கப்பட்ட இரண்டாவது கட்டுரையை, சரியான தலைப்பிற்கு, அதாவது முதன்மைக் கட்டுரையின் தலைப்பிற்கு நகர்த்துங்கள். (பேச்சுப் பக்கத்தையும் நகர்த்துவதா என கேட்கப்படுவீர்கள். தேவையெனில் நகர்த்துங்கள். அத்துடன் வழிமாற்றை விட்டுச் செல்வதா எனவும் கேட்கப்படுவீர்கள். தேவையற்ற வழிமாற்றெனில், அதற்கு வேண்டாம் என்று கொடுக்கலாம்.)
1. அவ்வாறு நகர்த்தும்போது, அக்கட்டுரை ஏற்கனவே உள்ளது அதனை நீக்க வேண்டுமா எனக் கேட்கப்படுவீர்கள்.
1. அதற்கு *ஆம், இப்பக்கத்தை நீக்குக* என்பதைக் குறித்துவிட்டு, *நீக்கிவிட்டு நகர்த்து* என்ற பொத்தானை அழுத்துங்கள்.
1. *நகர்த்தல் வெற்றி* என்ற பக்கத்தில் கிடைக்கும் முதன்மைக் கட்டுரையை மீண்டும் நீக்குங்கள். (அதில் 'கட்டுரைகளை இணைக்க' என்ற காரணத்தைக் கொடுங்கள்.)
1. நீக்கல் செயல்பாடு நிறைவுற்ற பின், *செயற்பாடு நிறைவுற்றது* என்ற பக்கத்திற்குச் செல்வீர்கள். அங்கே அண்மைய நீக்குதல்களின் பதிவுக்கு *நீக்கல் பதிவு* ஐப் பார்க்க என்ற தகவல் கிடைக்கும்.
1. நீக்கல் பதிவுகளின் பக்கத்திற்கான இணைப்பைச் சொடுக்கிச் சென்றால், நீக்கப்பட்ட பதிவுகள் அனைத்தும் வரிசையாகக் கிடைக்கும். அதில் நீங்கள் நீக்கிய முதன்மைக் கட்டுரையைத் தெரிவுசெய்து, *பார்க்க/மீட்டெடு* என்ற இணைப்பை அழுத்துங்கள்.
1. அதில் காரணம் கேட்கப்பட்டிருக்கும். 'கட்டுரைகளை இணைக்க' என்ற காரணத்தைக் கொடுத்த பின்னர், *மீட்டெடு* அன்பதனை அழுத்துங்கள்.
1. தற்போது கட்டுரையானது, இரு கட்டுரைகளின் வரலாற்றுடன் மீட்கப்பட்டு ஒன்றிணைக்கப்பட்டிருக்கும்.
# விக்கிப்பீடியா:கட்டுரை ஒன்றிணைப்பு

## பயனுள்ள வார்ப்புரு

-
-  
உதாரணத்திற்கு 'கட்டுரை 1' என்னும் தலைப்புடைய கட்டுரையை 'கட்டுரை 2' என்னும் தலைப்புடைய கட்டுரையுடன் இணைக்க, இவ்வாறு வார்ப்புரு இடவும். இந்த உதாரணத்தில் 'கட்டுரை 1' என்பது நீக்கப்பட வேண்டிய கட்டுரையின் தலைப்பு. 'கட்டுரை 2' என்பது முதன்மைக் கட்டுரையின் தலைப்பு.  
'கட்டுரை 1' என்னும் பக்கத்தை தொகுத்து என்று வார்ப்புரு இடவும்.  
'கட்டுரை 2' என்னும் பக்கத்தை தொகுத்து என்று வார்ப்புரு இடவும்.  
அவை இவ்வாறு தோற்றமளிக்கும்.  
அந்த கட்டுரை ஒன்றிணைக்கப் பரிந்துரைக்கப்பட்டுள்ள கட்டுரைகள் என்ற பகுப்பில் சேர்க்கப்படும். இதன் மூலம் அக்கட்டுரை விரைவில் ஒன்றிணைக்கப்படும்.
# நிலம்

**நிலம்** (Land) என்பது நிரந்தரமாக நீரில் மூழ்கியிராத புவியின் திண்ம மேற்பரப்பு ஆகும். வரலாறு முழுவதும் பெரும்பாலான மனிதச் செயற்பாடுகள், வேளாண்மை, வாழிடம், பல்வேறு இயற்கை வளங்கள் ஆகியவை அடிப்படையான நிலத்திலேயே நடந்துள்ளன. நிலம், பெரிய நீர்ப் பரப்புகளைச் சந்திக்கும் பகுதிகள் கரையோரப் பகுதிகள் என அழைக்கப்படுகின்றன. நிலத்துக்கும், நீருக்கும் இடையிலான பிரிப்பு மனிதனுடைய அடிப்படைக் கருத்துருக்களுள் ஒன்று. நிலம், நீர் என்பவற்றுக்கு இடையிலான எல்லை குறித்த பகுதியின் ஆட்சி அதிகாரங்களிலும், வேறு பல காரணிகளையும் பொறுத்து மாறுபடக்கூடும். கடல்சார் எல்லை, அரசியல் எல்லை வரையறுத்தலுக்கு ஒரு எடுத்துக்காட்டு. நீர் எங்கே நிலத்தைச் சந்திக்கிறது என்பதைத் தெளிவாக வரையறுப்பதற்கு உதவக்கூடிய பல இயற்கையான எல்லைகள் உள்ளன. பாறை நில அமைப்புக்கொண்ட இடங்களில் எல்லை வரையறுப்பது, சதுப்பு நிலப் பகுதிகளில் எல்லை வரையறுப்பதை விட இலகு. ஏனெனில் சதுப்புப் பகுதிகளில் பல நேரங்களில் நிலம் எங்கே முடிகிறது, நீர் எங்கே தொடங்குகிறது என்பதைக் கூறுவது கடினமானது. வற்றுப்பெருக்கு, காலநிலை என்பவற்றைப் பொறுத்தும் இந்த எல்லை வேறுபடக்கூடும்.  
பொருளியலின்படி உற்பத்தியில் பயன்படுத்தக்கூடிய சகல இயற்கை வளங்களும் நிலம் என்பதுள் அடங்கும். நிலத்தை மனிதனால் உற்பத்தி செய்யமுடியாது
# நிலம்

## பெயர்

"நிலம்" என்பது "நீர் போல் இயங்காது ஒரேயிடத்தில் நிலையாக நிற்கும் பூதவகை" எனப் பொருள் கூறப்படுகிறது. நிலையாக நிற்பது என்னும் பொருளில் "நில்" என்னும் அடியில் இருந்து "நிலம்" என்னும் சொல் உருவானது. இது ஒரு திராவிட மொழிச் சொல். பிற திராவிட மொழிகளில் இதற்கு *நிலம்* {மலையாளம்), *நெல* (கன்னடம், துளு, குடகு, படகர்), *நேல* (தெலுங்கு), *நெல்ன்* (துட) போன்ற சொற்கள் பயன்படுகின்றன.  
நீட்சிப் பொருள் கொண்ட வேர்ச்சொல் *நுல்*. இதிலிருந்து *நிலம்* என்னும் சொல் பின்வருமாறு பெறப்படும்: *நுல்* --> *நெல்* --> *நெள்* --> *நெரு* --> *நெகிழ்* {*நெகிள்*) --> *நீள்* --> *நிள்* --> *நில்* --> *நிலம்*
# நிலம்

## பொருளியலில் நிலம்

**நிலம்** அல்லது இயற்கை வளம் - பொருட்களின் உற்பத்தியில் பயன்படும் மண் மற்றும் கனிப்பொருள்கள் முதலிய இயற்கையாகக் கிடைக்கும் பொருட்கள். நிலத்துக்கான கொடுப்பனவு வாடகை ஆகும்.
# நிலம்

## பொருளியலில் நிலம்

### நிலத்தின் இயல்புகள்

- இயற்கையின் கொடைகளாகும் அதாவது மனிதனால் உருவாக்க முடியாது.
- உற்பத்திச் செலவற்றது.
- செயலற்றவை அது மனிதமுயற்சி மற்றும் ஏனைய காரணிகளின் இணைப்பினாலே நிலம் செயலுள்ளதாகும்.
- இடம்பெயரும் தன்மை அற்றது.
- விரைவாகக் குறைந்துசெல் விளைவு விதி தொழிற்படும்.
# நிலம்

## பொருளியலில் நிலம்

### நிலத்தின் முக்கியத்துவம்

- உற்பத்தி மேற்கொள்ள நிலம் அவசியம்
- சகல மூலவளங்களும் நிலைத்திருக்க நிலம் அவசியம்.
- மனிதமுயற்சி மற்றும் ஏனைய காரணிகளை உட்புகுத்துவதனால் நிலத்தின் பெறுமதி அதிகரிக்கும்.
- நெகிழ்ச்சியற்ற நிரம்பலைக் கொண்டுள்ளது.
# தாய்மொழி (சஞ்சிகை)

**தாய்மொழி** சிறிது காலம் ஈழத்திலிருந்து வெளியான ஒரு தமிழ் சஞ்சிகை. 1999ம் வருடம் சித்திரைப் புது வருட தினத்தில் வெளியானது.. பிரபல தமிழ் சஞ்சிகைகளான குமுதம், ஆனந்த விகடன் சாயலில் மாதம் இருமுறை வெளியானது. இதன் ஆசிரியர் உமாபாஸ்கரன், இணையாசிரியர் கா. தேவேந்திரராசா. அரசியற் கட்டுரைகள், சிறுகதைகள், கவிதைகள், துணுக்குகள், பொது அறிவு, போட்டி மற்றும் சினிமா விடயங்களை கொண்டிருந்தது. இலங்கையின் பத்திரிகைப் பரிமாணத்தில் தாய்மொழியைப் போன்று சகல அம்சங்களையும் கொண்ட சஞ்சிகையைக் காணவில்லையென யாழ்ப்பாண பல்கலைக் கழக பதிவாளர் செங்கை ஆழியான் க. குணராசா ஒரு தடவை குறிப்பிட்டிருந்தார். தாய்மொழி பதிவு செய்த பல அரசியற் கட்டுரைகள் பலத்த தாக்கங்களை ஏற்படுத்தியதைத் தொடர்ந்து அரசியல்வாதிகளின் எச்சரிக்கையினால் தொடர முடியாமல் நிறுத்தப்பட்டது. தாய்மொழிக்குத் தடா எனத் தலைப்பிட்டு சரிநிகர் பத்திரிகை தனது ஆதங்கத்தினை கவலையுடன் தெரிவித்திருந்தது குறிப்பிடத்தக்கது.
# லைலா

**லைலா** (பிறப்பு: 24 அக்டோபர் 1980) தென்னிந்தியத் திரைப்பட நடிகை ஆவார். தமிழ்த் திரையுலகில் கள்ளழகர் திரைப்படத்தின் மூலம் லைலா அறிமுகமானார். தமிழ்த் திரைப்படங்களில் 2000 ஆம் ஆண்டுக்கு பின்னணியில் முன்னணி நடிகர்களான விஜயகாந்த், அஜித், சூர்யா, விக்ரம், பிரசாந்த், சரத்குமார் ஆகியோருடன் நடித்துள்ளார். தில், தீனா, மௌனம் பேசியதே ஆகிய திரைப்படங்கள் இவருக்கு நல்ல பெயரை பெற்று தந்துள்ளது.
# லைலா

## தனிப்பட்ட வாழ்க்கை

- நடிகை லைலாவின் உண்மையான பெயர் **குயின்சந்திராமேரி** கோவாவில் ஒரு கத்தோலிக்க கிறித்தவர் குடும்பத்தில் பிறந்தார்.
- இவர் ஈரான் நாட்டை சேர்ந்த தொழிலதிபரான மெஹதீன் என்பவரை காதலித்து 2006 ஆம் ஆண்டில் திருமணம் செய்து கொண்டார். திருமணத்திற்கு பின் திரைப்படங்களில் நடிக்கப்போவதில்லை என கூறினார்.
# லைலா

## திரைப்படங்கள்

- *கள்ளழகர்* (தமிழ்த் திரைப்பட அறிமுகம்)
- *ரோஜாவனம்*
- *பார்த்தேன் ரசித்தேன்*
- *தில்*
- *தீனா*
- *உன்னை நினைத்து*
- *அள்ளித்தந்த வானம்*
- *காமராசு*
- *நந்தா*
- *பிதாமகன்*
- *மௌனம் பேசியதே* (சிறப்புத் தோற்றம்)
- *திரீ ரோசஸ்*
- *கம்பீரம்*
- *பரமசிவன்*
- *திருப்பதி* (ஒரு பாடலுக்கு மட்டும் நடனம்)
- ''ஜெய்சூர்யா
# பிரசாந்த்

**பிரசாந்த்** (*Prashanth*, பிறப்பு: ஏப்ரல் 6, 1973) தமிழ்த் திரைப்பட நடிகர் ஆவார். இவர் பிரபல இந்தியத் திரைப்பட இயக்குநரும் நடிகருமான தியாகராஜனின் மகன் ஆவர்.
# பிரசாந்த்

## வாழ்க்கைக் குறிப்பு

இவர் நடிகர் தியாகராஜன் - சாந்தி அவர்களின் மூத்த மகனாவார். இவருக்கு பிரீத்தி என்கின்ற ஒரு தங்கையும் உள்ளார். பிரசாந்துக்கும் கிரகலட்சுமி என்ற பெண்ணுக்கும் கடந்த 2005 ஆம் வருடம் திருமணம் நடைபெற்றது. கருத்து வேறுபாடு காரணமாக இருவரும் விவாகரத்து செய்துகொண்டனர்.
# பிரசாந்த்

## வெற்றித் திரைப்படங்கள்

பிரசாந்த் நடித்தப்படங்களில் வெற்றி வாய்ப்பைத் தந்தப் படங்களில் சில:
- வைகாசி பொறந்தாச்சு (அறிமுகம்)
- செம்பருத்தி
- ஜீன்ஸ்
- கண்ணெதிரே தோன்றினாள்
- ஜோடி
- காதல் கவிதை
- ஹலோ
- மஜ்னு
- தமிழ்
- வின்னர்
- பூமகள் ஊர்வலம்
- பார்த்தேன் ரசித்தேன்
- திருடா திருடா
# பிரசாந்த்

## நடித்த திரைப்படங்கள்

| ஆண்டு | படம் | கதாபாத்திரம் | குறிப்புகள் |
| --- | --- | --- | --- |
| 1990 | *வைகாசி பொறந்தாச்சு* | குமரேசன் | சிறந்த அறிமுக நடிகருக்கான பிலிம்பேர் விருது - தெற்கு |
| 1991 | *பெருந்தச்சன்* | கண்ணன் விஸ்வகர்மன் | மலையாளத் திரைப்படம் |
| 1992 | *வண்ண வண்ண பூக்கள்* | சிவா |  |
| *செம்பருத்தி* | ராஜா |  |  |
| *உனக்காக பிறந்தேன்* | கிருஷ்ணா |  |  |
| *ஐ லவ் யூ* | கிசென் | இந்தித் திரைப்படம் |  |
| *லத்தி* | குணா | தெலுங்குத் திரைப்படம் |  |
| 1993 | *எங்க தம்பி* | பிச்சுமணி |  |
| *Tholi Muddhu* | பிரசாந்த் | தெலுங்கு திரைப்படம் |  |
| *திருடா திருடா* | அழகு |  |  |
| *கிழக்கே வரும் பாட்டு* | சக்தி |  |  |
| 1994 | *ராசா மகன்* | பிரபாகரன் |  |
| *Anokha Premyudh* | தெலுங்குத் திரைப்படம் |  |  |
| *கண்மணி* | ராஜா |  |  |
| *செந்தமிழ்ச்செல்வன்* | செல்வன் |  |  |
| 1995 | *ஆணழகன்* | ராஜா |  |
| 1996 | *கல்லூரி வாசல்* | சத்யா |  |
| *கிருஷ்ணா* | கிருஷ்ணா |  |  |
| 1997 | *மன்னவா* | ஈஸ்வர் |  |
| 1998 | *ஜீன்ஸ்* | விஷ்வநாதன்,
ராமமூர்த்தி |  |
| *கண்ணெதிரே தோன்றினாள்* | வசந்த் |  |  |
| *காதல் கவிதை* | விஸ்வா |  |  |
| 1999 | *பூமகள் ஊர்வலம்* | சரவணன் |  |
| *ஜோடி* | கண்ணன் |  |  |
| *ஹலோ* | சந்திரு |  |  |
| *ஆசையில் ஒரு கடிதம்* | கார்த்திக் |  |  |
| 2000 | *குட்லக்* | சூர்யா |  |
| *அப்பு* | அப்பு |  |  |
| *பார்த்தேன் ரசித்தேன்* | சங்கர் |  |  |
| 2001 | *பிரியாத வரம் வேண்டும்* | சஞ்சை |  |
| *ஸ்டார்* | மூர்த்தி |  |  |
| *சாக்லேட்* | அரவிந்து |  |  |
| *மஜ்னு* | வசந்த் |  |  |
| 2002 | *தமிழ்* | தமிழ் |  |
| *விரும்புகிறேன்* | சிவன் |  |  |
| 2003 | *வின்னர்* | சக்தி |  |
| 2004 | *ஜெய்* | ஜெய் |  |
| *ஷாக்* | வசந்த் |  |  |
| 2005 | *ஆயுதம்* | சிவா |  |
| *லண்டன்* | சிவராமன் |  |  |
| 2006 | *ஜாம்பவான்* | வேலன் |  |
| *அடைக்கலம்* | அன்பு |  |  |
| *தகப்பன்சாமி* | கதிர்வேல் |  |  |
| 2011 | *பொன்னர் சங்கர்* | பொன்னர்,
சங்கர் |  |
| *மம்பட்டியான்* | மம்பட்டியான் |  |  |
| 2016 | *சாகசம்* | ரவி |  |
| 2018 | *ஜானி* | *ஜானி* | படப்பிடிப்பில் |
| 2018 | வினய விதேய ராமா | படப்பிடிப்பில் (தெலுங்குத் திரைப்படம்) | } |
# சரண்

**சரண்** (*Charan*) என்பது தெற்கு ஆசியாவில் இந்தியாவின் ராஜஸ்தான் மற்றும் குசராத்து மாநிலங்களிலும், பாக்கித்தானின் சிந்து மாகாணம், பலூசிஸ்தான் ஆகிய பகுதிகளில் பூர்வீகமாக வசிக்கும் ஒரு சாதியாகும். இவர்கள் வரலாற்று ரீதியாக, பார்ப்பனர்கள், கவிஞர்கள், வரலாற்றாளர்கள், கால்நடை வளர்ப்போர், உழவர்கள், நிர்வாகிகள், சாகிர்தார்கள், போர்வீரர்கள் மற்றும் சிலர் வணிகர்களாகவும் பல்வேறு தொழில்களில் ஈடுபட்டுள்ளனர்.
# சரண்

## வரலாற்று பாத்திரங்களும் தொழில்களும்

### கவிஞர்கள் மற்றும் வரலாற்றாசிரியர்கள்

ராஜஸ்தானி மற்றும் குஜராத்தி இலக்கியங்கள் ஆரம்ப மற்றும் இடைக்கால காலத்திலிருந்து, 19 ஆம் நூற்றாண்டு வரை, முக்கியமாக சரண்களால் இயற்றப்பட்டது. சரண்களுக்கும் ராஜ்புத்திரர்களுக்கும் இடையிலான உறவு வரலாற்றில் ஆழமாக வேரூன்றியுள்ளது. சரண்கள் ராஜபுத்திரர்களுடன் இணைந்து சண்டைகளில் பங்குகொண்டது மட்டுமல்லாமல், சமகால ராஜபுத்திர வாழ்க்கையின் ஒரு பகுதியான பல நிகழ்வுகளுக்கும் அத்தியாயங்களுக்கும் சாட்சிகளாக இருந்தனர். இத்தகைய போர்கள் மற்றும் சம்பவங்களைப் பற்றி இயற்றப்பட்ட கவிதைகள் இரண்டு குணங்களைக் கொண்டிருந்தன: அடிப்படை வரலாற்று உண்மை மற்றும் தெளிவான, யதார்த்தமான மற்றும் சித்திர விளக்கங்கள், குறிப்பாக நாயகர்கள், வீரச் செயல்கள் மற்றும் போர்கள்.
# சரண்

## வரலாற்று பாத்திரங்களும் தொழில்களும்

### வணிக வர்த்தகத்தின் பாதுகாவலர்கள்

மால்புரா, பாலி, சோஜாத், அஜ்மீர், மற்றும் பில்வாரா ஆகிய முக்கிய மையங்களில் பாதுகாவலர்களாக செயல்பட்டதன் மூலம் சரண்கள் "பொருட்களை சிறந்த முறையில் கொண்டு செல்பவர்கள்" என்று விவரிக்கப்பட்டனர். ராஜஸ்தான், குசராத்து, மற்றும் மால்வா (மத்தியப் பிரதேசம்) முழுவதும் சரண்கள் பயணம் முழுவதும் வணிக வணிகத்தின் பாதுகாவலர்களாக செயல்பட்டனர். வணிகப் பாதை சுய்காம் ( குசராத்து ), சஞ்சோர், பின்மால், ஜலோர் வழியாக பாலி வரை இருந்தது. ஒரு சரணின் தடையின்மை மற்றும் வணிகப் பாதைகள் பற்றிய அவர்களின் அறிவு அவர்களை சிறந்த வணிக பாதுகாவலர்களாக வேறுபடுத்தியது. குதிரைகள், ஒட்டகங்கள் மற்றும் காளை மாடுகளின் வாகனங்கள் பல்வேறு விளை பொருட்களை சுமந்து கொண்டு பாலைவனம் மற்றும் காடுகள் நிறைந்த மலைகள் வழியாக சென்றன. அவை எப்போதும் கொள்ளைக்காரர்கள் மற்றும் கொள்ளையர்களின் அச்சுறுத்தலுக்கு உட்பட்டேயிருந்தன. சரண்கள் அவற்றின் பாதுகாவலர்களாக செயல்பட்டனர். வாகனக்களின் பாதுகாவலர்களாக, சரண்கள் கொள்ளைக்காரர்களின் முயற்சிகளை முறியடித்தனர்.
# சரண்

## வரலாற்று பாத்திரங்களும் தொழில்களும்

### குதிரை வியாபாரம்

குதிரை வியாபாரம் சரண்களின் முக்கிய தொழில்களில் ஒன்றாகும். கச்சேலா சரண்கள் ( கச்சு & சிந்துவிலிருந்து ) மற்றும் சோரத்தியா சரண்கள் ( கத்தியவாரிலிருந்து ) போன்ற சில சரண் துணைக் குழுக்கள் வரலாற்று ரீதியாக குதிரை வளர்ப்பு மற்றும் வர்த்தகத்தில் ஈடுபட்டுள்ளன. குதிரைகளின் பொதுவான தொடர்பு சரண்களுக்கும் கதி பழங்குடியினருக்கும் இடையே பிணைப்புக்கு வழிவகுத்தது. சில குசேல சரண்கள் மேற்கு ராஜஸ்தானில் உள்ள மல்லாணியை ( பார்மேர், ராஜஸ்தான்) சுற்றி குடியேறினர். இது குதிரை வளர்ப்பில் குறிப்பிடத்தக்கது. இப்பகுதியைச் சேர்ந்த மார்வாரி குதிரைகள் மல்லாணி குதிரைகள் என்று அழைக்கப்பட்டன. 18 ஆம் நூற்றாண்டில், பிகானேர் இராச்சியத்தில் பெரும்பாலான குதிரை வர்த்தக வணிகம் ஆப்கானியர்கள் தவிர சரண்களால் கட்டுப்படுத்தப்பட்டது. சரண் குதிரை வியாபாரிகள் மிகவும் நல்ல வலைப்பின்னல்களைக் கொண்டிருந்தனர். குதிரை வியாபாரம் செய்யும் சரண்களின் செல்வாக்கின் மற்றொரு உதாரணத்தில், கச்சேலா துணைக்குழுவைச் சேர்ந்த ஒரு சரண், நாத சம்பிரதயத்தின் பிரிவுத் தலைவரின் அனுசரணையில் மார்வார் ஆட்சியாளர் மகாராஜா தகாத் சிங்கின் அரசவைக்கு வந்து, தனது 10 குதிரைகளை சந்தைப்படுத்தினார். இது ஆட்சியாளரால் நேரடியாக வாங்கப்பட்டது.
# சரண்

## சமூகக் கட்டமைப்பு

பாரம்பரியமாக, சரண்கள் கதை சொல்பவர்களாகவும் மரபியல் வல்லுநர்களாக பணிபுரிந்தனர்.  
சமூகத்தின் பெரும் பகுதியினரால் சாதியைச் சேர்ந்தவர்கள் தெய்வீகமாகக் கருதப்படுகிறார்கள். கத்ரிகள் மற்றும் [[ராஜ்புத்]திரர்கள் உட்பட இந்த பிராந்தியத்தின் பிற முக்கிய சமூகங்களால் சாதியின் பெண்கள் தாய் தெய்வங்களாக வணங்கப்படுகிறார்கள். பல நூற்றாண்டுகளாக, சரண்கள் வாக்குறுதியை மீறுவதை விட இறப்பதை விரும்புகிறார்கள் என்ற நற்பெயருக்காக அறியப்பட்டனர். சரண் சமூகம் எழுதப்பட்ட பரம்பரையை அடிப்படையாகக் கொண்டது. ஒரு சரண் மற்ற சரண்கள் ஒருவரையொருவர் அறியாவிட்டாலும், பொருளாதாரம் அல்லது புவியியல் அந்தஸ்து முற்றிலும் வேறுபட்டிருந்தாலும் சமமாகவே கருதுவார். சரண் ஆண்கள் தார் பாலைவனம் வழியாக ஒட்டகம் மற்றும் பொதி எருதுகள் மற்றும் வாகங்களின் புனித வழிகாட்டிகள் என்றும், குதிரைகள், கம்பளி மற்றும் உப்பு வியாபாரிகள், படைகளுக்கு உணவு மற்றும் ஆயுதங்களை வழங்குபவர்கள் என்றும் அறியப்படுகிறார்கள்.
# சரண்

## சமூகக் கட்டமைப்பு

#### அபினி பயன்பாடு

சரண்கள் அபினி நுகர்வுகளை அனுபவித்தனர். இந்த நடைமுறைகள் இந்த பிராந்தியத்தின் ராஜபுத்திரர்களிடையே இன்றும் பிரபலமாக உள்ளன. முக்கியமான விழாக்கள் மற்றும் சமூகக் கூட்டங்களுக்கு சரண்களால் அபினி பயன்படுத்துவது அவசியம் என்று கருதப்பட்டது. திருமணங்களில், மணமகனும், மணமகளும் தங்கள் உறவினர்கள் முன்னிலையில் ஒன்றாக அபினி எடுத்துக்கொள்வார்கள். நிச்சயதார்த்தம், திருமணம், ஆண் குழந்தை பிறப்பு, தாடியை பிரித்தல், நல்லிணக்கம், மருமகன் வருகை, மரணத்திற்குப் பிறகு, ' *அகாதிஜ்* ' போன்ற திருவிழாக்களில் அபினி சாப்பிடுவதற்கு ஏற்ற மற்ற சந்தர்ப்பங்களாகும். சௌராட்டிராவில், ஆங்கிலேயர் ஆட்சியின் போது, மொத்த அபினி நுகர்வோரில் பாதி பேர் சரண் மற்றும் ராஜ்புத் சமூகத்தைச் சேர்ந்தவர்கள் என்று கண்டறியப்பட்டது.
# சரண்

## இந்திய இலக்கியத்திற்கான பங்களிப்புகள்

இலக்கியத்தின் ஒரு வகையே சரண் இலக்கியம் என்று அழைக்கப்படுகிறது. ஜாவர்சந்த் மேகானி சரணி சாகித்தியத்தை (இலக்கியம்) பதின்மூன்று துணை வகைகளாகப் பிரிக்கிறார்:
# பிரபுதேவா

**பிரபுதேவா** (பிறப்பு: 3 ஏப்ரல் 1973) இந்தியத் திரைப்பட நடிகர், நடன அமைப்பாளர் மற்றும் திரைப்பட இயக்குநர் ஆவார். இவர் நடன ஆசிரியர் சுந்தரத்தின் மகனாவார். தாயார் பெயர் மகாதேவம்மா. ராஜு சுந்திரம் மற்றும் நாகேந்திர பிரசாந்த் இரு சகோதரன் உண்டு . இவரின் வேகமாக நடனமாடும் திறமைக்காக இவர் இந்தியாவின் மைக்கல் ஜாக்சன் என்று பிரபலமாக அறியப் படுகின்றார். இவரது முதலாவது நடனம் வெற்றிவிழாத் திரைப்படத்திற்கானதாகும். இவர் இன்றுவரை சுமார் நூற்றுக்கும் மேற்பட்ட திரைப்படங்களில் நடனமாடியுள்ளார். மின்சார கனவு திரைப்படத்தில் இடம்பெற்ற *வெண்ணிலவே வெண்ணிலவே* பாடலில் சிறப்பான திறமையை வெளிப்படுத்திய பிரபுதேவா சிறந்த நடன ஆசிரியருக்கான இந்திய தேசிய திரைப்பட விருதைப் பெற்றுள்ளார்.  
நடன ஆசிரியராக பல திரைப்படங்களில் பங்காற்றிய இவர் 1989 ஆவது ஆண்டில் வெளியான இந்து திரைப்படத்தில் நடிகை ரோஜாவுடன் இணைந்து நடித்தார். இதுவே இவர் முழுநேர கதாநாயகனாக நடித்த முதல் திரைப்படமாகும். நடிப்பைத் தொடர்ந்து இயக்குநராகவும் அவதாரம் எடுத்த இவர் போக்கிரி, வில்லு உட்பட பல தமிழ் மற்றும் இந்தி திரைப்படங்களை இயக்கியுள்ளார்.உதவி நடன இயக்குநர் தயாபரன்
# பிரபுதேவா

### தேசியவிருது

மின்சாரக் கனவு திரைப்படத்தில் இடம்பெற்ற "வெண்ணிலவே வெண்ணிலவே" பாடலுக்கு நடனம் அமைத்ததன் மூலமாக சிறந்த நடன ஆசிரியருக்கான இந்திய தேசிய திரைப்பட விருதைப் பெற்றார்.
# பிரபுதேவா

## தனிப்பட்ட வாழ்க்கை

சென்னையில் பிறந்த பிரபுதேவா ராம்லாத் (லதா) என்ற பெண்ணைத் திருமணம் புரிந்தார். இவர்களுக்கு மூன்று குழந்தைகள், ஆனால் மூத்த ஆண் குழந்தை 2008 ஆம் ஆண்டில் புற்றுநோய் காரணமாக இறந்தது. பிரபுதேவா நடிகை நயன்தாராவுடன் வாழ்ந்து வருவதாகவும், தன்னை அவருடன் சேர்ந்து வாழ விடும் படியும் மனைவி ராம்லாத் வழக்குத் தொடர்ந்தார். அத்துடன், ராம்லாத் உண்ணாநிலைப் போராட்டம் நடத்தவிருப்பதாகவும் அச்சுறுத்தல் விடுத்தார். ராம்லாத்திற்கு ஆதரவாக பெண்கள் அமைப்புகள் பல குரல் கொடுத்தன. 2012 ஆம் ஆண்டில் நயன்தாரா தாம் பிரபுதேவாவிடம் இருந்து நிரந்தரமாகப் பிரிந்து விட்டதாக அறிவித்தார். பிரபுதேவா பின்னர் மும்பைக்குக் குடிபெயர்ந்து, பின்னர் சென்னையில் தங்கி பல படங்களில் நடித்துவருகிறார்.
# பிரபுதேவா

## திரையுலகில்

பிரபுதேவா பின்னணி நடன கலைஞராக *அக்னி நட்சத்திரம்* போன்ற திரைப்படங்களில் ஆடியிருந்தாலும், முரளி நடித்த *இதயம்* திரைப்படத்தின் *ஏப்ரல் மேயிலே* பாடலிலேயே முதன்மை நடன கலைஞராக அறிமுகமானார். இந்த பாடல் நல்ல புகழ்பெற்றாலும் அதன்பின்னர் *ஜெண்டில்மேன்* திரைப்படத்தில் இவரது சிறந்த நடனம் இவரை முன்னுக்கு அனுப்பியது. அப்படத்தின் *சிக்குப் புக்கு சிக்குப் புக்கு ரயிலே* பாடலிற்கு இவர் ஆடிய நடனம் இளைஞர்களைப் பைத்தியமாக்கியது. இயக்குநர் மணிரத்னம் இயக்கிய *அக்னி நட்சத்திரம்* திரைப்படத்தில் *ராஜா, ராஜாதி ராஜன் இந்த ராஜா* பாடலிற்குப் பின்னணியில் ராஜூ சுந்தரத்துடன் நடனமாடினார். இத்திரைப்படத்திற்கு இவரது தந்தையே நடனம் அமைத்திருந்தார் என்பது குறிப்பிடத்தக்கது. இதை அடுத்து ஷங்கரின் இயக்கத்தில் உருவான *காதலன்* திரைப்படத்தில் இவர் கதாநாயகனாக நடித்தார். இது தமிழில் மட்டும் அன்றி பிறமொழிகளில் வெளியான இதன் மொழிபெயர்ப்புகளும் வெற்றியடைந்தன. இவர் பலபடங்களில் நடித்தபோதும் இவரது நடிப்புத்திறமை *ஏழையின் சிரிப்பிலே* திரைப்படத்திலேயே வெளிக்காட்டப்பட்டது. இப்படத்திலே இவர் ஓர் பேருந்துகூலி வேலையாளாக நடித்தார். மும்பை: டான்ஸ் உலகின் சச்சின் டெண்டுல்கர் பிரபுதேவா என்று ஏபிசிடி 2 இந்தி படத்தின் ஹீரோ வருண் தவான் தெரிவித்துள்ளார்.
ரெமோ டிசோசா இயக்கத்தில் பிரபுதேவா, சல்மான் யூசுப் கான் உள்ளிட்டோர் நடித்த ஏபிசிடி படம் சூப்பர் ஹிட்டானது. முழுக்க முழுக்க டான்ஸை மையமாக வைத்து எடுக்கப்பட்ட ஏபிசிடி ரசிகர்களுக்கு மிகவும் பிடித்திருந்தது.
இதையடுத்து ரெமோ ஏபிசிடி படத்தின் இரண்டாம் பாகத்தை எடுத்துள்ளார்.
# பிரபுதேவா

## நடித்த சில திரைப்படங்கள்

| ஆண்டு | திரைப்படம் | கதாபாத்திரம் | மொழி |  |
| --- | --- | --- | --- | --- |
| 1988 | *அக்னி நட்சத்திரம்* | "ராஜா ராஜாதி" பாடலில் நடனமாடும் குழுவில் ஒருவராக | தமிழ் |  |
| 1991 | *இதயம்* | *ஏப்ரல் மேயிலே* பாடலில் நடனமாடும் குழுவில் ஒருவராக | தமிழ் |  |
| 1992 | *உன்னை வாழ்த்திப் பாடுகிறேன்* | *உட்டா லங்கடி* பாடலில் நடனமாடும் குழுவில் ஒருவராக | தமிழ் |  |
| 1992 | *சூரியன்* | "லாலக்கு டோல் டப்பிமா" பாடலுக்கு நடனம் ஆடுபவர்களில் முதன்மையானவராக | தமிழ் |  |
| 1993 | *பிரதாப்* | "மாங்கா மாங்கா" பாடலுக்கு நடனம் ஆடுபவர்களில் முதன்மையானவராக | தமிழ் |  |
| 1993 | *ரக்சனா* | "கல்லு மந்தி பாசு" பாடலுக்கு நடனம் ஆடுபவர்களில் முதன்மையானவராக | தெலுங்கு |  |
| 1993 | *ஜென்டில்மேன்* | "சிக்குபுக்கு ரயிலு" பாடலுக்கு நடனம் ஆடுபவர்களில் முதன்மையானவராக | தமிழ் |  |
| 1993 | *வால்டர் வெற்றிவேல்* | "சின்ன ராசாவே" பாடலுக்கு நடனம் ஆடுபவர்களில் முதன்மையானவராக | தமிழ் |  |
| 1994 | *இந்து* | பட்டாசு | தமிழ் |  |
| 1994 | *காதலன்* | பிரபு | தமிழ் |  |
| 1995 | *ராசய்யா* | ராசய்யா | தமிழ் |  |
| 1996 | *லவ் பேர்ட்ஸ்* | அருண் | தமிழ் |  |
| 1996 | *மிஸ்டர். ரோமியோ* | ரோமியோ
மெட்ராஸ் | தமிழ் |  |
| 1997 | *மின்சார கனவு* | தேவா | தமிழ் |  |
| 1997 | *வி. ஐ. பி.* | குரு | தமிழ் |  |
| 1998 | *நாம் இருவர் நமக்கு இருவர்* | பிரபு
தேவா | தமிழ் |  |
| 1998 | *லவ் ஸ்டோரி* | வம்சி | தெலுங்கு |  |
| 1998 | *காதலா காதலா* | சுந்தரலிங்கம் | தமிழ் |  |
| 1999 | *நினைவிருக்கும் வரை* | ஜானகிராமன் (ஜானி) | தமிழ் |  |
| 1999 | *சுயம்வரம்* | கண்ணா
"சிவ சிவசங்கரா" பாடலில் பாடகராகவும் | தமிழ் |  |
| 1999 | *டைம்* | சீனிவாச மூர்த்தி | தமிழ் |  |
| 2000 | *வானத்தைப் போல* | செல்வக் குமார் | தமிழ் |  |
| 2000 | *ஏழையின் சிரிப்பில்* | கணேசன் | தமிழ் |  |
| 2000 | *புகார்* | சிறப்புத் தோற்றம் | இந்தி |  |
| 2000 | *ஜேம்ஸ்பாண்ட்* | ஜேம்ஸ் | தமிழ் |  |
| 2000 | *பெண்ணின் மனதை தொட்டு* | சுனில் | தமிழ் |  |
| 2000 | *டபுள்ஸ்* | பிரபு | தமிழ் |  |
| 2001 | *உள்ளம் கொள்ளை போகுதே* | அன்பு | தமிழ் | } |
# பிரபுதேவா

## இயக்குநராக

| ஆண்டு | திரைப்படம் | நடிகர்கள் | மொழி |
| --- | --- | --- | --- |
| 2005 | *நுவ்வொஸ்தானண்டே நேனொத்தண்டானா* | சித்தார்த், திரிஷா | தெலுங்கு |
| 2006 | *பௌர்ணமி* | பிரபாஸ், திரிஷா | தெலுங்கு |
| 2007 | *போக்கிரி* | விஜய், அசின் | தமிழ் |
| *சங்கர்தாதா சிந்தாபாத்* | சிரஞ்சீவி, கிரிஸ்மா கோடாக் | தெலுங்கு |  |
| 2009 | *வில்லு* | விஜய், நயன்தாரா | தமிழ் |
| *வான்டட்* | சல்மான் கான், ஆயிசா | இந்தி |  |
| 2011 | *எங்கேயும் காதல்* | ஜெயம் ரவி, ஹன்சிகா | தமிழ் |
| *வெடி* | விஷால், சமீரா ரெட்டி | தமிழ் |  |
| 2012 | *ரவ்டி ரதோர்* | அக்சய் குமார், சோனாக்சி சின்கா | இந்தி |
| 2013 | *ராமையா வஸ்தாவையா* | கிரிஷ் குமார், சுருதிகாசன் | இந்தி |
| *ஆர்... ராஜ்குமார்* | சாகித் கபூர், சோனாக்சி சின்கா | இந்தி |  |
| 2014 | *ஆக்சன் ஜாக்சன்* | அஜய் தேவ்கன், சோனாக்சி சின்கா | இந்தி |
# பிரபுதேவா

## நடனமாடுபவராக

- இதயம்
- வால்டர் வெற்றிவேல்
- பாபா (திரைப்படம்)
- சூரியன் (தமிழ்)
- ஜெண்டில்மேன் (தமிழ்)
- லக்ஷ்ய (ஹிந்தி)
- புகார் (ஹிந்தி)
- ஸக்தி: தி பவர் (ஹிந்தி)
- நுவ்வஸ்தானண்டே நேனொத்தண்டானா (தெலுங்கு)
- அக்னி நட்சத்திரம்
# பிரபுதேவா

## விருதுகள்

பத்மசிறீ விருது
# செந்தில்

**செந்தில்** (பிறப்பு: மார்ச் 23, 1951), தமிழ்த் திரைப்பட நகைச்சுவை நடிகர் மற்றும் அரசியல்வாதியும் ஆவார்.இவரும் நகைச்சுவை நடிகர் கவுண்டமணியும் சேர்ந்து பல நகைச்சுவை படங்களில் நடித்து இன்று வரை மக்கள் மத்தியில் நீங்கா இடம்பெற்றுள்ளனர்.
# செந்தில்

## வாழ்க்கைக் குறிப்பு

செந்தில் 1951ஆம் ஆண்டு மார்ச்சு மாதம் 23ஆம் திகதி இராமநாதபுரம் மாவட்டத்தில் உள்ள முதுகுளத்தூர் என்னும் ஊருக்கு அருகில் உள்ள இளஞ்செம்பூர் என்ற ஊரில் பிறந்தார். இவரது தந்தை இராமமூர்த்தி மற்றும் தாயார் திருக்கம்மல் ஆவார். இவரது இயற்பெயர் முனுசாமி ஆகும். இவருடன் பிறந்தவர்கள் ஆறு பேர், இதில் செந்தில் மூன்றாவதாகப் பிறந்தார். ஐந்தாம் வகுப்பு வரை படித்த இவர் தந்தை தூற்றியக் காரணத்தால் தனது 12ஆம் வயதில் சொந்த ஊரை விட்டு ஓடி வந்தார். முதலில் ஒரு எண்ணெய் ஆட்டும் நிலையத்தில் வேலைக்கு சேர்ந்தார். பின்னர் ஒரு மதுபானக் கடையில் பணி புரிந்தார். பின்பு நாடகத்தில் சேர்ந்து தன்னுடைய நடிப்புத் திறமைகளை வளர்த்துக் கொண்டார். இதுவே அவர் திரையுலகத்தில் நுழைய உதவியாக இருந்தது. சிறு வேடங்களில் நடித்து வந்த இவருக்கு 1983 ஆம் ஆண்டு வெளியான மலையூர் மம்பட்டியான் படம் திருப்புமுனையை ஏற்படுத்தியது. தனது பெற்றோர்களை 14 ஆண்டுகள் கழித்து மீண்டும் சந்திக்க சென்ற இவர் இன்முகத்துடன் வரவேற்கப்பட்டார். 1984ஆம் ஆண்டு கலைச்செல்வி என்பவரைத் திருமணம் செய்து கொண்ட இவருக்கு மணிகண்ட பிரபு, ஹேமச்சந்திர பிரபு என இரண்டு மகன்கள் உள்ளனர்.
# செந்தில்

## செந்தில் நடித்த சில திரைப்படங்கள்
| சின்னவர் |  |  |
| சேவகன் |  |  |
| தாய்மாமன் |  |  |
| புன்னகைப்பூவே |  |  |
| ரோஜாவை கிள்ளாதே |  |  |
| ஹெலோ |  |  |
| தானா சேர்ந்த கூட்டம் | 2018 | } |  
இவரது நகைச்சுவையான வசனங்கள் சில:
- *அந்த இன்னொன்னு தாண்ணே இது* (கரகாட்டக்காரன்)
- *நேர்மை எருமை கருமை*
- *பாட்றி என் ராசாத்தி*
- *டேய் அண்ணனுக்கு பொற வைடா அண்ணன் நன்றி உள்ளவரு*
- *டேய்! அண்ணன் சிகப்புடா* கோயில் காளை
- *புலிகுட்டி தம்பி பூனகுட்டி, பூனகுட்டி தம்பி புலிகுட்டி*
- *இது மந்திரிச்சு விட்ட தாயத்து இல்ல, இது தான் சயனைடு சப்பி*
- *ம்ம்ம்ம்ம்ம், ர்ர்ர்ர்-அ விட்டுட்டே* (இந்தியன்)
- *அய்யய்யய்யய்யோ, அறிவுக்கொளுந்துண்ணே நீங்க*
- *கோழி முட்ட மாதிரி இருக்கு, இதுல எப்படிண்ணே லைட் எரியும்!... ... ... என்னண்ணே உடைச்சிட்டீங்க!* (வைதேகி காத்திருந்தாள்)
- *ஸ்பேனர் புடிச்சவன் எல்லாம் மெக்கானிக்குன்னு சொல்றான்* (சேரன் பாண்டியன்)
- *அண்ணே! ஆத்தா பல்லு ஏண்ணே அப்படி இருக்கு!* (சின்ன கவுண்டர்)
# செந்தில்

## அரசியல்

அதிமுகவில் நட்சத்திர பேச்சாளராக இருந்த இவர் 2011, 2016 ஆம் ஆண்டு நடந்த சட்டமன்றத் தேர்தல்களில் அதிமுக வேட்பாளர்களை ஆதரித்து பிரச்சாரம் செய்தார்..முன்னாள் முதல்வர் ஜெயலலிதா மறைவிற்கு பிறகு அமமுகவில் இணைந்தார்.அங்கு, அவருக்கு கட்சி அமைப்பு செயலாளர் பொறுப்பு வழங்கப்பட்டது. 2020 ஆம் ஆண்டு அமமுகவில் அப்பொறுப்பிலிருந்து நீக்கப்பட்டார்.11 மார்ச் 2021 அன்று தமிழக பாரதிய ஜனதா கட்சியில் இணைந்தார்
# கவுண்டமணி

**கவுண்டமணி** (*Goundamani*, பிறப்பு: 25 மே 1939) தமிழ்த் திரைப்பட நகைச்சுவை நடிகராவார். பெரும்பாலான திரைப்படங்களில் இவர் நகைச்சுவை நடிகர் செந்திலுடன் இணையாக நடித்திருக்கிறார். இந்த இணை, ஹாலிவுட் நகைச்சுவை இணையான லாரல் மற்றும் ஹார்டியுடன் ஒப்பு நோக்கி பாராட்டப்படுவதுண்டு.
# கவுண்டமணி

## இளமையும் வாழ்க்கையும்

### ஆரம்பகால வாழ்க்கை

கவுண்டமணி இந்தியா, தமிழ்நாட்டில், அப்போதைய கோயம்புத்தூர் மாவட்டத்தில் பொள்ளாச்சியிலிருந்து திருமூர்த்தி மலைக்குச் செல்லும் வழியில் இருக்கும் வல்லகுண்டாபுரம் கிராமத்தில் 1939 மே 25 அன்று கருப்பையா-அன்னம்மாள் ஆகியோருக்கு மகனாகப் பிறந்தார். தற்போது இந்த ஊர் திருப்பூர் மாவட்டம் உடுமலைப்பேட்டை வட்டத்தில் அமைந்துள்ளது. இவரது ஆரம்பகாலத்தில் மேடை நாடகங்களில் சாதாரணமான பாமர தமிழ்ப் பேசி நடித்ததால். திரையுலகில் கால் பதிக்க வழி செய்தது. நாடகங்களில் அல்லது படங்களில் நடிக்கும்போது, யார் என்ன பேசினாலும் அதற்கு எதிராகப் பேசி (Counter) கவனம் ஈர்ப்பது இவரது வழக்கம். அதனால் அவரை கவுண்டர்மணி (Countermani) என சக நடிகர்கள் அழைத்தனர். பின்னர் 16 வயதினிலே படம் நடிக்கும்போது இவருக்கு அந்தப் பெயரையே தலைப்பில் பயன்படுத்த வைத்தவர் இயக்குநர் கே பாக்யராஜ். அத்திரைப்படத்திலிருந்துதான் இவர் கவுண்டமணி என்ற பெயரில் அழைக்கப்பட்டார். 26ஆம் அகவை முதலே திரைப்படங்களில் நடித்து வருகிறார்.
# கவுண்டமணி

## இளமையும் வாழ்க்கையும்

### திரை வாழ்க்கை

- துவக்கக் காலங்களில் தனியாகவே நகைச்சுவை நடிகராக நடித்தவர், பின்னர் செந்திலுடன் இணைந்து நகைச்சுவைக் காட்சிகளை அமைத்தபின்னர் இருவரும் பெரும் வெற்றி கண்டனர். இரண்டு தலைமுறை இரசிகர்களை சிரிக்க வைத்திருக்கிறார். இவரது பேச்சும், உரையாடல்களும் மக்களிடையே வரவேற்பைப் பெற்றன.
- இந்த இணையின் மிகப் புகழ்பெற்ற நகைச்சுவை கரகாட்டக்காரனில் வந்த *வாழைப்பழம்* வாங்குதல் குறித்ததாகும். சூரியன் திரைப்படத்தில் இவர் கூறிய ***அரசியலில்லே இதெல்லாம் சகஜமப்பா*** என்ற சொல்லாடலும் மிகவும் பரவலாக அறியப்பட்டது.
- அதே போல் நகைச்சுவை கதாபாத்திரத்திற்காக கூட மற்ற நடிகர்கள் ஏற்க தயங்கும் வெட்டியான் மற்றும் தலையாரி வேடத்தில் கவுண்டமணி சிறிதும் தயக்கமில்லாமல் நடித்து அசத்தினார்.
- அதில் இயக்குனர் வி. சேகர் இயக்கத்தில் வெளியான ஒண்ணா இருக்க கத்துக்கனும் திரைப்படத்தில் வெட்டியனாக சமூகத்தில் நிலவும் ஏற்ற தாழ்வுகளை வசனமாக பேசியும் அடிமட்ட சமுதாயத்தில் வாழும் வெட்டியானின் அன்றாட வாழ்க்கையில் ஏற்படும் கஷ்டகங்களை வெளிபடுத்தி நடித்ததை போல் அடுத்து வந்த இயக்குனர் ராஜ்கபூர் இயக்கத்தில் வெளியான சின்ன ஜமீன் திரைப்படத்தில் ஊர் தலையாரி கதாபாத்திரத்தை ஏற்று நடித்து கிராமங்களில் நடக்கும் ஜமீன், மிராசுதாரர்களின் வரம்பற்ற அதிகாரம் செய்யும் பண்ணையார்துவ அடிப்படைவாதிகளின் சர்வதிகார போக்கை கடுமையாக எதிர்த்து நகைச்சுவை உணர்வுடன் விமர்சித்து பேசி கவுண்டமணி நடித்து அசத்தியிருப்பது இன்று வரை தமிழ் ரசிகர்களால் கொண்டாடப்படுகிறது.
# கவுண்டமணி

## இவர் நடித்திருக்கும் சில திரைப்படங்கள்

இவர் ஏறத்தாழ 450 திரைப்படங்களில் நடித்துள்ளார். அதில் 10 திரைப்படங்களில் கதாநாயகனாகவும் நடித்திருப்பது குறிப்பிடத்தக்கது. மேலும் வில்லன், குணசித்திர நகைச்சுவை நடிகராகவும் நடித்துள்ளார். இவருடன் நகைச்சுவை நடிகர் செந்தில் இணைந்து நடித்த நகைச்சுவைக் காட்சிகள் இரசிகர்கள் மனதில் என்றும் நீங்கா இடம்பெற்றுள்ளன. இவர் நடித்திருக்கும் சில திரைப்படங்கள் பின்வருமாறு:  
- *கரகாட்டக்காரன்*
- *சின்னக்கவுண்டர்*
- *உள்ளத்தை அள்ளித் தா*
- *மேட்டுக்குடி*
- *நடிகன்*
- *தங்கம்*
- *மன்னன்*
- *இந்தியன்*
- *நாட்டாமை*
- *மாமன் மகள்*
- *உனக்காக எல்லாம் உனக்காக*
- *முறை மாமன்*
- *சூரியன்*  
மேலும் பார்க்க, கவுண்டமணி நடித்த திரைப்படங்கள்
# கார்த்திக் (தமிழ் நடிகர்)

**கார்த்திக்** (*Karthik*; பிறப்பு: 13 செப்டம்பர் 1960), தமிழ்த் திரைப்பட நடிகர் ஆவார். இவர் நடிகர் முத்துராமனின் மகனும் ஆவார். கள்ளர் சமுதாயத்தை சேர்ந்தவர். 2006 ஆம் ஆண்டு, அனைத்திந்திய ஃபார்வார்ட் பிளாக் கட்சியின் தமிழகத் தலைவராகப் பொறுப்பேற்று, அரசியல் வாழ்விலும் நுழைந்த இவர் தற்போது அகில இந்திய நாடாளும் மக்கள் கட்சி என்ற கட்சியைத் துவங்கி, பின்னர் அதை கலைத்து மனித உரிமை காக்கும் கட்சி என்ற கட்சியை தொடங்கினார். இவர் நான்கு முறை பிலிம்பேர் விருதையும், நான்கு முறை தமிழக அரசின் சிறந்த நடிகருக்கான விருதையும் மற்றும் கலைமாமணி விருது உட்பட பல விருதுகளைத் தன்னுடைய சிறந்த நடிப்பிற்காக பெற்றுள்ளார். அலைகள் ஓய்வதில்லை திரைப்படம் மூலமாக அறிமுகமான இவர், தமிழ் மட்டுமின்றி, தெலுங்கு மொழித் திரைப்படங்களிலும் நடித்துள்ளார்.  
கார்த்திக் 1960 செப்டம்பர் 13 இல் ஊட்டியில் நடிகர் முத்துராமனுக்குப் பிறந்தார். கார்த்திக்கிற்கு அவரது முதல் மனைவி ராகினி மூலம் கௌதம், கைன் என இரு மகன்களும், இரண்டாவது மனைவி ரதி மூலம் தீரன் என்ற ஒரு மகனும் உள்ளனர். மூத்த மகன் கௌதம் மணிரத்னம் இயக்கிய கடல் திரைப்படம் மூலம் அறிமுகமானார்.
# கார்த்திக் (தமிழ் நடிகர்)

## விருதுகள்

; தென்னிந்திய பிலிம்பேர் விருதுகள்
- 1988 – சிறந்த தமிழ் நடிகருக்கான பிலிம்பேர் விருது - *அக்னி நட்சத்திரம்*
- 1989 – சிறந்த தமிழ் நடிகருக்கான பிலிம்பேர் விருது - *வருசம் பதினாறு*
- 1990 – சிறந்த தமிழ் நடிகருக்கான பிலிம்பேர் விருது - *கிழக்கு வாசல்*
- 1993 – சிறந்த தமிழ் நடிகருக்கான பிலிம்பேர் விருது - *பொன்னுமணி*  
;தமிழக அரசின் விருதுகள்
- 1981 – சிறந்த அறிமுகம் (ஆண்) - *அலைகள் ஓய்வதில்லை*
- 1988 – சிறந்த நடிகருக்கான விருது - *அக்னி நட்சத்திரம்*
- 1990 – சிறந்த நடிகருக்கான விருது - *கிழக்கு வாசல்*
- 1998 – சிறந்த நடிகருக்கான விருது - *பூவேலி* மற்றும் *உன்னிடத்தில் என்னை கொடுத்தேன்*
- கலைமாமணி விருது  
;சினிமா எக்ஸ்பிரஸ் விருதுகள்
- 1998 – சிறந்த தமிழ் நடிகருக்கான சினிமா எக்ஸ்பிரஸ் விருது - *உன்னிடத்தில் என்னை கொடுத்தேன்*  
;நந்தி விருது
- 1987 – நந்தி விருது (சிறப்பு நடுவர் விருது) - *அபிநந்தனா*
# கார்த்திக் (தமிழ் நடிகர்)

## திரைப்பட விபரம்

### நடித்த திரைப்படங்கள்

#### 1980களில்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1981 | *அலைகள் ஓய்வதில்லை* | விச்சு | தமிழ் | சிறந்த அறிமுகம்(ஆண்) - தமிழக அரசு விருது |
| *சீதாக்கொக்க சில்லுகா* | ரகு | தெலுங்கு | அலைகள் ஓய்வதில்லை திரைப்படத்தின் மொழிமாற்றம் |  |
| 1982 | *நினைவெல்லாம் நித்யா* | தமிழ் |  |  |
| *வாலிபமே வா வா* | தமிழ் |  |  |  |
| *இளஞ்சோடிகள்* | தமிழ் |  |  |  |
| *கண்ணே ராதா* | தமிழ் |  |  |  |
| *கேள்வியும் நானே பதிலும் நானே* | நிர்மல், பாபு | தமிழ் |  |  |
| *நேரம் வந்துடுச்சு* | தமிழ் |  |  |  |
| *பக்கத்து வீட்டு ரோஜா* | தமிழ் |  |  |  |
| *தாய் மூகாம்பிகை* | தமிழ் |  |  |  |
| *ஆகாய கங்கை* | தமிழ் |  |  |  |
| *அதிசய பிறவிகள்* | தமிழ் |  |  |  |
| 1983 | *ஆயிரம் நிலவே வா* | தமிழ் |  |  |
| *பகவதிபுரம் ரயில்வேகேட்* | தமிழ் |  |  |  |
| *தூரம் அதிகமில்லை* | தமிழ் |  |  |  |
| *மாறுபட்ட கோணங்கள்* | தமிழ் |  |  |  |
| *ஒரு கை பார்ப்போம்* | தமிழ் |  |  |  |
| *அபூர்வ சகோதரிகள்* | தமிழ் |  |  |  |
| 1984 | *நல்லவனுக்கு நல்லவன்* | வினோத் | தமிழ் |  |
| *வீர பத்ருடு* | தெலுங்கு |  |  |  |
| *நன்றி* | தமிழ் |  |  |  |
| *ராஜதந்திரம்* | தமிழ் |  |  |  |
| *நினைவுகள்* | தமிழ் |  |  |  |
| *புயல் கடந்த பூமி* | தமிழ் |  |  |  |
| *பேய் வீடு* | தமிழ் |  |  |  |
| 1985 | *அன்வேஷனா* | அமர் | தெலுங்கு |  |
| *புதிய சகாப்தம்* | தீபக் | தமிழ் | சிறப்புத் தோற்றம் |  |
| *அவள் சுமங்கலிதான்* | தமிழ் |  |  |  |
| *நல்ல தம்பி* | ராஜு | தமிழ் |  |  |
| *விசுவனாதன் வேலை வேண்டும்* | தமிழ் |  |  |  |
| *மூக்கணாங்கயிறு* | தமிழ் |  |  |  |
| *அர்த்தமுள்ள ஆசைகள்* | தமிழ் |  |  |  |
| *கெட்டிமேளம்* | தமிழ் |  |  |  |
| 1986 | *புண்யஸ்த்ரீ* | தெலுங்கு |  |  |
| *நட்பு* | தமிழ் |  |  |  |
| *மௌன ராகம்* | மனோஹர் | தமிழ் |  |  |
| *ஊமை விழிகள்* | ரமேஷ் | தமிழ் | சிறப்புத் தோற்றம் |  |
| *தர்ம பத்தினி* | தமிழ் |  |  |  |
| *தொடரும் உறவு* | தமிழ் |  |  |  |
| 1987 | *வண்ணக் கனவுகள்* | தமிழ் |  |  |
| *எங்க வீட்டு ராமாயணன்* | தமிழ் |  |  |  |
| *நல்ல பாம்பு* | தமிழ் |  |  |  |
| ''ஒரே ரத்தம் | தமிழ் |  |  |  |
| *தாயே நீயே துணை* | தமிழ் |  |  |  |
| *தூரத்துப் பச்சை* | தமிழ் |  |  |  |
| ''வெளிச்சம் | தமிழ் |  |  |  |
| ''பாடு நிலாவே | தமிழ் |  |  |  |
| *காவலன் அவன் கோவலன்* | தமிழ் |  |  |  |
| ''பரிசம் போட்டாச்சு | தமிழ் |  |  |  |
| ''ராஜ மரியாதை | தமிழ் |  |  |  |
| 1988 | *அக்னி நட்சத்திரம்* | அஷோக் | தமிழ் | சிறந்த தமிழ் நடிகருக்கான விருது
சிறந்த நடிகருக்கான தமிழ்நாடு அரசின் சிறப்பு விருது |
| *அபிநந்தனா* | ராஜா | தெலுங்கு | நந்தி சிறப்பு ஜூரி விருது |  |
| *அடிமை விலங்கு* | தமிழ் |  |  |  |
| *என் ஜீவன் பாடுது* | சுரேந்திரன் | தமிழ் |  |  |
| ''கண் சிமிட்டும் நேரம் | ராஜா, கண்ணன் | தமிழ் |  |  |
| ''காளிச்சரண் | தமிழ் |  |  |  |
| *உரிமை கீதம்* | சந்துரு | தமிழ் |  |  |
| *சொல்ல துடிக்குது மனசு* | பி. ஜி. தில்லைநாதன் | தமிழ் |  |  |
| 1989 | *திருப்பு முனை* | தமிழ் |  |  |
| *வருஷம் பதினாறு* | கண்ணன் | தமிழ் | **வெற்றி**, சிறந்த தமிழ் நடிகருக்கான பிலிம்பேர் விருது |  |
| *கோபால்ராவ் கோரி அம்மை* | தெலுங்கு |  |  |  |
| *ரெட்டைகுழல் துப்பாக்கி* | தமிழ் |  |  |  |
| *சோலைக்குயில்* | தமிழ் |  |  |  |
| *பாண்டி நாட்டுத் தங்கம்* | தமிழ் |  |  |  |
| *சாத்தானின் திறப்பு விழா* | தமிழ் | } |  |  |
# கார்த்திக் (தமிழ் நடிகர்)

## திரைப்பட விபரம்

### நடித்த திரைப்படங்கள்

#### 1990களில்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 1990 | *இதயத் தாமரை* | தமிழ் |  |  |
| *மிஸ்டர் கார்த்திக்* | தமிழ் |  |  |  |
| *உன்னைச் சொல்லிக் குற்றமில்லை* | பாலு | தமிழ் |  |  |
| *கல்யாண ராசி* | தமிழ் |  |  |  |
| *பெரியவீட்டுப் பண்ணக்காரன்* | தமிழ் |  |  |  |
| *கிழக்கு வாசல்* | பொன்னுரங்கம் | தமிழ் | **வெற்றி**, சிறந்த தமிழ் நடிகருக்கான பிலிம்பேர் விருது
சிறந்த நடிகருக்கான தமிழ்நாடு அரசின் சிறப்பு விருது |  |
| *எங்கள் சாமி ஐயப்பன்* | தமிழ் | சிறப்புத் தோற்றம் |  |  |
| *எதிர் காற்று* | தமிழ் |  |  |  |
| 1991 | ''வணக்கம் வாத்தியாரே | தமிழ் |  |  |
| *கோபுர வாசலிலே* | மனோஹர் | தமிழ் |  |  |
| *விக்னேஷ்வர்* | விக்கினேஷ்வர் | தமிழ் |  |  |
| *இரும்பு பூக்கள்* | தமிழ் |  |  |  |
| 1992 | ''அமரன் | அமரன் | தமிழ் |  |
| *உன்னை நெனச்சேன் பாட்டுபடிச்சேன்* | தமிழ் |  |  |  |
| *நாடோடித் தென்றல்* | தங்கராசு | தமிழ் |  |  |
| *நாடோடி பாட்டுக்காரன்* | தமிழ் |  |  |  |
| *இது நம்ம பூமி* | தமிழ் |  |  |  |
| *சுயமரியாதை* | விஜய் | தமிழ் |  |  |
| *தெய்வ வாக்கு* | தம்பி துரை | தமிழ் |  |  |
| 1993 | *சின்னக் கண்ணம்மா* | அரவிந்து | தமிழ் |  |
| *பொன்னுமணி* | பொன்னுமணி | தமிழ் | **வெற்றி**, சிறந்த தமிழ் நடிகருக்கான பிலிம்பேர் விருது |  |
| *சின்ன ஜமீன்* | ராசையா | தமிழ் |  |  |
| *காத்திருக்க நேரமில்லை* | ராஜு, சோமசேகர் | தமிழ் |  |  |
| 1994 | *இளைஞர் அணி* | தமிழ் |  |  |
| *சீமான்* | தமிழ் |  |  |  |
| 1995 | *முத்துக்காளை* | தமிழ் |  |  |
| *லக்கி மேன்* | கோபி | தமிழ் |  |  |
| *நந்தவனத் தெரு* | சீனு | தமிழ் |  |  |
| *மருமகன்* | தங்கராசு | தமிழ் |  |  |
| *சக்கரவர்த்தி* | தமிழ் |  |  |  |
| *தொட்டா சிணுங்கி* | மனோ | தமிழ் |  |  |
| 1996 | *கிழக்கு முகம்* | தமிழ் |  |  |
| *உள்ளத்தை அள்ளித்தா* | ராஜா | தமிழ் |  |  |
| *கட்ட பஞ்சாயத்து* | தமிழ் |  |  |  |
| *பூவரசன்* | பூவரசன் | தமிழ் |  |  |
| *மேட்டுக்குடி* | ராஜா | தமிழ் |  |  |
| *கோகுலத்தில் சீதை* | ரிஷி | தமிழ் |  |  |
| 1997 | *சிஷ்யா* | தமிழ் |  |  |
| *பிஸ்தா* | மணிகண்டன் | தமிழ் |  |  |
| 1998 | *உதவிக்கு வரலாமா* | முத்துராசு | தமிழ் |  |
| *ஹரிச்சந்திரா* | அரிச்சந்திரா | தமிழ் |  |  |
| *உன்னிடத்தில் என்னை கொடுத்தேன்* | செல்வம் | தமிழ் | சிறந்த தமிழ் நடிகருக்கான சினிமா எக்ஸ்பிரஸ் விருது
சிறந்த நடிகருக்கான தமிழ்நாடு அரசின் சிறப்பு விருது |  |
| *பூவேலி* | முரளி | தமிழ் | சிறந்த நடிகருக்கான தமிழ்நாடு அரசின் சிறப்பு விருது |  |
| *சுந்தர பாண்டியன்* | பாண்டி, சுந்தர் | தமிழ் |  |  |
| 1999 | *சின்ன ராஜா* | ராஜா, திலிப் | தமிழ் |  |
| *நிலவே முகம் காட்டு* | மூர்த்தி | தமிழ் |  |  |
| *ஆனந்த பூங்காற்றே* | ஹரிதாஸ் | தமிழ் | சிறப்புத் தோற்றம் |  |
| *சுயம்வரம்* | ராம்குமார் | தமிழ் |  |  |
| *ரோஜாவனம்* | முத்து | தமிழ் |  |  |
| *உனக்காக எல்லாம் உனக்காக* | சக்திவேலு | தமிழ் | } |  |
# கார்த்திக் (தமிழ் நடிகர்)

## திரைப்பட விபரம்

### நடித்த திரைப்படங்கள்

#### 2000களில்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2000 | *தை பொறந்தாச்சு* | அரவிந்து | தமிழ் | சிறப்புத் தோற்றம் |
| *சந்தித்த வேளை* | ஆடலரசு | தமிழ் |  |  |
| *கண்ணன் வருவான்* | கண்ணன் | தமிழ் |  |  |
| *சீனு* | சீனு | தமிழ் |  |  |
| *குபேரன்* | குபேரன் | தமிழ் |  |  |
| 2001 | *உள்ளம் கொள்ளை போகுதே* | கவுதம் | தமிழ் | சிறப்புத் தோற்றம் |
| *லவ்லி* | சந்துரு | தமிழ் |  |  |
| *அழகான நாட்கள்* | சந்துரு | தமிழ் |  |  |
| 2002 | *தேவன்* | சக்கரவர்த்தி | தமிழ் | சிறப்புத் தோற்றம் |
| *கேம்* | தமிழ் |  |  |  |
| 2003 | *இன்று* | கவுதமன் | தமிழ் |  |
| 2004 | *மனதில்* | சிவா, அக்னி | தமிழ் |  |
| 2006 | *குஸ்தி* | சிங்கம் | தமிழ் |  |
| 2007 | *கலக்குர சந்துரு* | சந்துரு | தமிழ் | } |
# கார்த்திக் (தமிழ் நடிகர்)

## திரைப்பட விபரம்

### நடித்த திரைப்படங்கள்

#### 2010களில்

| ஆண்டு | திரைப்படம் | கதாப்பாத்திரம் | மொழி | குறிப்புகள் |  |
| --- | --- | --- | --- | --- | --- |
| 2010 | *மாஞ்சா வேலு* | சுபாஷ் சந்திர போஸ் | தமிழ் |  |  |
| *ராவணன்* | ஞானப்பிரகாசம் | தமிழ் |  |  |  |
| 2011 | *புலி வேஷம்* | ஈசுவரன் மூர்த்தி | தமிழ் |  |  |
| 2013 | *ஓம் 3டி* | அரிசந்திர பிரசாத் | தெலுங்கு |  |  |
| 2015 | *அனேகன்* | தமிழ் | முதல் முறையாக எதிர்நாயகன் வேடத்தில் |  |  |
| 2018 | *தானா சேர்ந்த கூட்டம்* | குறுஞ்சிவேந்தன் | தமிழ் |  |  |
| *மிஸ்டர். சந்திரமௌலி* | சந்திரமௌலி | தமிழ் |  |  |  |
| 2019 | *தேவ்* | அசோக் | தமிழ் | சிறப்புத் தோற்றம் | } |
# கார்த்திக் (தமிழ் நடிகர்)

## திரைப்பட விபரம்

### பாடிய பாடல்கள்

| ஆண்டு | திரைப்படம் | பாடல் | இசையமைப்பாளர் | உடன் பாடியவர்கள் |
| --- | --- | --- | --- | --- |
| 1991 | *சுய மரியாதை* | "வான்மீது மேகம்" | சிவாஜிராஜா |  |
| 1992 | *அமரன்* | "வெத்தலை போட்ட சோக்குல"
"முஸ்தபா" | ஆதித்யன் |  |
| 1993 | *சின்ன ஜமீன்* | "ஒனப்பு தட்டு" | இளையராஜா | சுவர்ணலதா |
| 1997 | *சிஷ்யா* | "அப்பல்லோ அப்பல்லோ" | தேவா |  |
| 1997 | *பிஸ்தா* | "கோழிக்கறி கொண்டு வரட்டா" | எஸ். ஏ. ராஜ்குமார் |  |
| 1998 | *பூவேலி* | "கதை சொல்லப் போறேன்" | பரத்வாஜ் |  |
| 1998 | *அரிச்சந்திரா* | "அரிச்சந்திரன்" | ஆனந்த், கோபால், சாலீன் | } |
# சரத்குமார்

**சரத்குமார்** (*Sarathkumar*, பிறப்பு : சூலை 14, 1954) தமிழ்த் திரைப்பட நடிகர் மற்றும் தமிழ்நாட்டு அரசியல்வாதி ஆவார். இவர் நடிகை ராதிகாவின் கணவரும் ஆவார் .முன்னாள் தென்னிந்திய திரைப்பட கலைஞர்கள் சங்க தலைவர். தமிழ்த் திரைப்பட உலகில் புகும்போது எதிர்மறை வேடங்களில் நடித்து வந்தவர், சூரியன் படத்தில் முதன்மை வேடத்தில் நடித்து சிறப்பு கவனம் பெற்றார். அரசியல் இயக்கங்களில் பங்கேற்ற இவர் தற்போது அகில இந்திய சமத்துவ மக்கள் கட்சி என்னும் அரசியல்கட்சியினை துவக்கி நடத்தி வந்தார். இவர் நாடாளுமன்ற மாநிலங்களவை உறுப்பினராக பணியாற்றி உள்ளார். இவர் 2011ல் தென்காசி தொகுதியிலிருந்து வெற்றி பெற்று தமிழக சட்டபேரவை உறுப்பினராக பணியாற்றினார். தற்போது இவர் பாரதிய ஜனதா கட்சியில் தன்னை இணைத்துக் கொண்டார்.
# சரத்குமார்

## வாழ்க்கை வரலாறு

### தனிப்பட்ட வாழ்க்கை

எம். இராமநாதன் மற்றும் புசுபலீலா தம்பதியினருக்கு மகனாக புதுதில்லியில் 1954சூலை 14 அன்று பிறந்தார்.இவரது சகோதரி மல்லிகா குமார். இவர் காரைக்குடியை அடுத்துள்ள சிவகங்கை மாவட்டத்தில் உள்ள தலக்காவூர் குடும்பத்தை சேர்ந்தவர்.  
கணிதத்தில் இளங்கலை பட்டப்படிப்பை சென்னை புதுக்கல்லூரியில் படித்தார்.
# சரத்குமார்

## வாழ்க்கை வரலாறு

### மணவாழ்க்கை

#### முதல் திருமணம்

சரத்குமார், திரைத்துறைக்கு வருவதற்கு முன்னரே சாயாதேவி என்பவரைக் காதலித்து,மணம் புரிந்தார். இவர்களுக்கு வரலட்சுமி, பூஜா என்னும் இரு மகள்கள் உள்ளனர். சரத்குமாருக்கு நடிகை நக்மாவுடன் ஏற்பட்ட காதலால், சரத்குமார் - சாயாதேவி திருமண வாழ்க்கை முறிந்தது.
# சரத்குமார்

## வாழ்க்கை வரலாறு

### மணவாழ்க்கை

#### இரண்டாவது திருமணம்

சரத்குமார், ராடன் நிறுவனம் தயாரித்த *கோடீஸ்வரன்* என்னும் நிகழ்ச்சியை தொலைக்காட்சியில் வழங்கினார். அப்பொழுது ராடன் நிறுவனத்தின் உரிமையாளரும் நடிகையுமான ராதிகாவுடன் சரத்குமாருக்கு பழக்கம் ஏற்பட்டது. இருவரும் 2001 ஆம் ஆண்டில் திருமணம் செய்துகொண்டனர். இருவருக்கும் இராகுல் என்ற மகன் 2004 இல் பிறந்தார்.